Black Friday la eMAG se apropie și toată lumea este entuziasmată de reduceri, dar pe Facebook a început să circule o imagine care arată că prețurile la electrocasnice s-au mărit considerabil într-un interval scurt.

UPDATE 2: Situația legată de prețurile eMag înainte de Black Friday 2015 a fost clarificată, se pare că nu a fost vorba de o creștere de preț. De altfel, cel care a postat inițial informația a susține că a interpretat eronat situația și a revenit ulterior cu o postare în care a explicat ce s-a întâmplat, iată linkurile aici si aici.

—

UPDATE 1: Potrivit reprezentanților eMAG, produsele incluse în coșul de cumpărături au făcut parte dintr-o promoție specială care a expirat în data de 11 noiembrie. Asta înseamnă că prețurile nu au crescut, ci doar au fost aduse la valorile inițiale după terminarea perioadei de reduceri. Newsletter-ul care anunța campania de reduceri poate fi consultat AICI.

—

Imaginea (jos), publicată pe contul unui utilizator care a dorit să rămână anonim, arată cum prețurile unor electrocasnice (frigidere, mașini de spălat etc.) au sărit cu câteva sute de lei din data de 10 noiembrie până în data de 11 noiembrie.

Produsele fiind adăugate în coșul utilizatorului, se poate observa că totalul comenzii a crescut cu mai mult de 1.300 de lei.

eMAG a reacționat prin contul de social media, prin câteva comentarii lăsate la imagine (care a strâns un număr destul de mare de share-uri și like-uri). ”Î

Incidentul vine într-o perioadă sensibilă. Mai sunt doar câteva zile până la Black Friday 2015, una dintre cele mai importante perioade ale anului pentru retaileri. În plus. compania a încercat, în ultimul timp, să încurajeze utilizatorii să facă cumpărăturile direct din aplicația de mobil, organizând promoții speciale și oferind diverse avantaje.